Ludwig Göransson

**Ludwig Emil Tomas Göransson** (* 1. september 1984) je švédsky skladateľ, dirigent, a hudobný producent.

Zložil hudbu pre filmy ako *Fruitvale Station*, *Creed*, *Creed II*, *Venom*, *Tenet*, *Keď sa červenám* a *[[Oppenheimer (film)|Oppenheimer]].* Okrem toho zložil aj terajšie fanfáry pre Warner Brothers a nové značkové logo *[[Hviezdne vojny (kult)|Star Wars]]*. Za jeho podiel na superhrdinskom filme *[[Čierny panter (film)|Čierny Panter]]* z roku 2018 vyhral Oscara za najlepšiu filmovú hudbu a ocenenie Grammy za najlepšiu hudbu pre vizuálne médiá. Neskôr skóroval aj pre druhú časť Čierneho Pantera, ''Navždy Wakanda'', za čo získal nomináciu na Oscara za najlepšiu filmovú pieseň, „Lift Me Up" od Rihanny. Za skladby k filmu ''Oppenheimer'' od Christophera Nolana získal jeho prvé ocenenie BAFTA a Zlatý glóbus a jeho druhého Oscara.

## Raný život
Göransson sa narodil a vyrastal v Linköpingu. Jeho matka Maria, kvetinárka, pochádza z poľskej Varšavy a jeho otec Tomas, učiteľ hry na gitare, je Švéd. Má staršiu sestru menom Jessika a je pomenovaný po Ludwigovi van Beethovenovi. Hudobné hodiny začal navštevovať už v mladom veku a vyštudoval Štokholmskú kráľovskú hudobnú školu. V roku 2007 sa presťahoval do Los Angeles študovať na University of Southern California (USC). Práve na tejto univerzite sa Ludwig zoznámil s Ryanom Cooglerom, pre ktorého Ludwig zložil hudbu k ocenenému krátkemu filmu *Fig* v roku 2011 (napísal Alex George Pickering), ktorý Coogler režíroval na USC. Dvojica neskôr spolupracovala na *Fruitvale Station*, *Creed* a ''Black Panther''. Krátko po absolvovaní USC začal pomáhať Theodorovi Shapirovi, skladateľovi známemu z filmov ako *Along Came Polly*, *The Devil Wears Prada*, *Idiocracy* a *Tropic Thunder*. Göranssonov prvý zlom nastal v roku 2009 ako skladateľ pre komédiu *[[Community]]*.

## Filmový a televízny skladateľ
V roku 2013 vznikol Göranssonov prvý celovečerný film od kolegu a absolventa USC Ryana Cooglera. Göransson skomponoval partitúru Cooglerovej kriticky uznávanej drámy *Fruitvale Station*, založenej na smrteľnej streľbe 22-ročného Oscara Granta na rovnomennej stanici z 1. januára 2009. Film získal veľkú cenu poroty a cenu divákov v dramatickej kategórii na filmovom festivale Sundance 013 a odniesol si aj ceny Avenir Prize a Un Certain Regard na filmovom festivale v Cannes.

V auguste 2013 podpísal Göransson manažérsku zmluvu ako skladateľ pre label Jay-Z, Roc Nation. V tom roku zložil aj hudbu k filmu *We're the Millers*.

V roku 2015 Coogler a Göransson opäť spolupracovali, tentoraz na kriticky uznávanom filme *Creed*. V rokoch 2016 – 2017 skóroval pre *True Memoirs of an International Assassin*, *Central Intelligence* a *Everything, Everything*.

V roku 2018 sa Göransson a Coogler spojili pri ich tretej spolupráci, filme ''Čierny panter''. Göransson sa rozhodol vytvoriť partitúru, ktorá by sa nachádzala niekde medzi tradičnou africkou inštrumentáciou a tradičnou superhrdinskou hudbou. Kvôli tomu cestoval do Senegalu, kde skúmal tradičnú africkú hudbu a nástroje. Tam sa zoznámil s hudobníkom Baaba Maal, ktorého hlas je súčasťou partitúry a ktorý spieva v rodnom jazyku Fula. Neskôr odcestoval do Medzinárodnej knižnice africkej hudby v Juhoafrickej republike, kde počúval nahrávky tradičných hudobníkov, aby zabezpečil, že partitúra bude mať kultúrne tradičný zvuk. V roku 2019 vyhrala Göranssonova partitúra pre film *Čierny panter* Oscara za najlepšiu pôvodnú hudbu a cenu Grammy za najlepšiu zvukovú stopu pre vizuálne médiá.

22. mája 2019 bolo oznámené, že Göransson skladal filmovú hudbu k filmu *[[Tenet (film)|Tenet]]* od Christophera Nolana. Spolupracoval na originálnych piesňach a hudbe s Justinom Timberlakeom pre film *Trollovia: Svetové turné* v roku 2020.

Od roku 2019 zložil Göransson hudbu k televíznemu seriálu od Disney+ *[[Mandalorián]]*, ktorý sa odohráva v prostredí *[[Hviezdne vojny (kult)|Hviedznych vojen]]*, ako aj fanfáry pre logo značky franšízy. Vďaka tomu vyhral cenu Primetime Emmy za vynikajúcu hudobnú kompozíciu v seriáli pre finále 1. aj 2. série. V roku 2021 začal skladať hudbu pre spinoff *Mandaloriána*, *The Book of Boba Fett*, ktorý mal premiéru 29. decembra 2021.

V roku 2021 bol vybraný za skladateľa novej fanfáry pre Warner Bros. Pictures, ktorá kombinuje nové usporiadanie pesničky „As Time Goes By“ s prvkami pôvodnej fanfáry Maxa Steinera.

V roku 2022 pracoval na skladbách k Pixar filmu *Keď sa červenám* a k druhému dielu Čierneho Pantera *[[Čierny Panter: Navždy Wakanda|Navždy Wakanda]]*. Pre posledný menovaný je spoluautorom piesne „Lift Me Up“ v podaní Rihanny, ktorá mu získala nomináciu na Oscara za najlepšiu pôvodnú pieseň.

Druhýkrát spolupracoval s Christopherom Nolanom na jeho filme *[[Oppenheimer (film)|Oppenheimer]]* z roku 2023. Skladby, ktoré Göransson k tomuto filmu zložil si získali uznanie kritikov a Göranssonovi získali ocenenie BAFTA za najlepšiu pôvodnú hudbu, Critics' Choice Movie Award za najlepšiu skladbu, Zlatý glóbus za najlepšiu hudbu a  Oscara na 96. ročníku Academy Awards za najlepšiu pôvodnú hudbu .

## Nahrávací producent
V roku 2010, keď Donald Glover prvýkrát prišiel ku Göranssonovi s jeho vedľajším projektom, Childish Gambino, pracovala dvojca na *Community*. Odvtedy zverejnili štyri albumy: *Camp*, *Because the Internet*, *"Awaken, My Love!"* a *3.15.20*. Göransson slúžil ako producent a autor každej skladby v *"Awaken, My Love!"*, inšpirovaný skupinou Parliament-Funkadelic a hudbou black power zo 70. rokov 20. storočia. V novembri získali štyri nominácie Grammy za ich prácu, vrátane albumu roka a nahrávky roka za "Redbone". Celkovo mu jeho spolupráca s Gambinom získala šesť nominácii Grammy.

V roku 2012 Göransson produkoval debutové EP rockovej skupiny HAIM a pomohol založiť kapelu s úplne novým zvukom v piesni „Forever“. Produkoval aj dve piesne na debutovom albume HAIM *Days Are Gone*.

Dňa 5. mája 2018 bola vydaná skladba „This Is America“. Pieseň, ktorú produkovali Gambino a Ludwig Göransson, obsahuje zbor v štýle gospelu a na pozadí sa podieľali rôzni americkí rapperi ako Young Thug, Slim Jxmmi, BlocBoy JB, 21 Savage, Quavo a Offset. „This Is America“ debutovala na prvom mieste v americkom rebríčku ''Billboard'' Hot 100 a stala sa tak 31. skladbou, ktorej sa to podarilo v histórii rebríčka. Pieseň zvíťazila vo všetkých štyroch svojich nominovaných kategóriách na 61. výročnom odovzdávaní cien Grammy: nahrávku roka, skladbu roka, najlepší rap/spievaný výkon a najlepšie hudobné video.

## Osobný život
Göransson je ženatý s americkou huslistkou Serenou McKinney. Vzali sa v roku 2018 a v roku 2019 sa im narodil syn Apollo.
## Referencie


## Externé odkazy

* 

Kategória:Absolventi University of Southern California
Kategória:Osobnosti z Linköpingu
Kategória:Žijúci ľudia
Kategória:Držitelia ceny Grammy
Kategória:Držitelia Oscara za najlepšiu hudbu
Kategória:Narodenia v 1984
Kategória:Narodenia 1. septembra
Kategória:Švédski skladatelia filmovej hudby
Kategória:Švédske osobnosti poľského pôvodu

Kategória:Držitelia Critics' Choice Movie Awards
Kategória:Držitelia ceny BAFTA